 Akizungumza jijini Dar es Salaam jana, Rais wa Shirikisho la Filamu Tanzania, Simon Mwakifamba alisema anaunga mkono juhudi madhubuti za serikali za kudhibiti uharamia wa kazi za filamu hasa kwenye eneo la mauzo la Kariakoo.“Kwa miaka mitatu tumekuwa na kilio kwa Serikali ili itusaidie kuwabana wahujumu wa mapato na kilio chetu kimesikilizwa hivyo tija ya soko la filamu litaanza kuonekana kwa muda mfupi kuanzia sasa,” alisema Mwakifamba.Pia alisema idadi ya watu wanaotaka kuwekeza katika usambazaji imeongezeka kutokana na kazi hiyo kufanyika kwa uhalali baada ya juhudi za serikali za kukabili wizi wa kazi za wasanii.Ametoa rai kwa serikali kutolegeza wa kupigania haki na maslahi ya wasanii nchini ili nao waone faida ya kazi zao. Kwa kipindi kirefu wasanii nchini wamekuwa wakipambana na unyonywaji wa kazi zao za filamu unaofanywa na wasambazaji wasio halali ambao wanapunguza mapato ya wasanii na taifa.